Ντάκος με πέστο κάππαρης, ντομάτα και φέτα
Ο ντάκος με πέστο κάππαρης, ντομάτα και φέτα είναι ό,τι πρέπει για ένα ελαφρύ γεύμα, αλλά, αν θέλουμε, φτιάχνουμε και μια ομελέτα για πιο χορταστικό αποτέλεσμα.
150 γρ. φέτα, θρυμματισμένη, 2 μεγάλες κριθαροκουλούρες, τα φύλλα από 1/2 ματσάκι δυόσμο, ψιλοκομμένα, 1 κουτ. γλυκού ξερή ρίγανη, τριμμένη με τα δάχτυλα, 70 ml ελαιόλαδο, 1 μέτρια ώριμη ντομάτα, σε μέτρια κομμάτια, 2 κουτ. σούπας κάππαρη ξεπλυμένη και στραγγισμένη, φρεσκοτριμμένο πιπέρι, 2 κουτ. σούπας ηλιόσποροι ανάλατοι (καθαρισμένοι) ή καρύδια χοντροκομμένα ή κουκουνάρια
Για τον ντάκο με πέστο κάππαρης, ντομάτα και φέτα ξεκινάμε και χτυπάμε στο μπλέντερ το δυόσμο, τη ρίγανη και το ελαιόλαδο, μέχρι να πολτοποιηθούν καλά.Αν χρειαστεί, προσθέτουμε περισσότερο ελαιόλαδο.Προσθέτουμε την ντομάτα, την κάππαρη, πιπέρι και τους ηλιόσπορους (ή τα καρύδια ή τα κουκουνάρια) και τα δουλεύουμε με διακοπτόμενη λειτουργία, ώστε οι ντομάτες να ψιλοκοπούν, αλλά να μην πολτοποιηθούν εντελώς.Βρέχουμε πολύ ελαφρά τους ντάκους, μοιράζουμε πάνω τους το πέστο και τη φέτα και σερβίρουμε αμέσως.Αν θέλουμε, περιχύνουμε τον ντάκο με πέστο κάππαρης, ντομάτα και φέτα με λίγο ελαιόλαδο επιπλέον.
Ντομάτα,Φέτα